Správa o plnení úloh súvisiacich so zavedením eura v podmienkach mesta

Dňa 30.4.2008 sa uskutočnilo tretie zasadnutie  riadiacej pracovnej skupiny na zavedenie eura s programom:

1)	Kontrola úloh z predchádzajúceho zasadnutia 
2)	Informácia riaditeľov  príspevkových organizácií zriadených mestom a štatutárnych, resp. poverených zástupcov spoločností, v ktorých má mesto majetkovú účasť, o postupe prác v súvislosti so zavedením eura v nimi riadených spoločnostiach
3)	Nové úlohy  

K bodu 1)
•	bola spracovaná komunikačná stratégia mesta – tvorí prílohu tejto správy
      S  cieľom prípravy na duálne oceňovanie:
•	bola vykonaná revízia VZN, rozhodnutí primátora, interných smerníc mesta, tlačív .... 
•	boli zmapované cenníky : 
-	mestskej hromadnej dopravy
-	cintorínskych a pohrebných prác a služieb
-	služieb 
-	sociálnych služieb a dávok
-	v školách a školských zariadeniach

K bodu 2)
Riaditelia príspevkových organizácií mesta  (Mestské divadlo Žilina, MKP, TIK), štatutárni zástupcovia, resp. nimi poverení zástupcovia spoločností, ktorých má mesto 100 %-nú majetkovú účasť (DPMŽ, Obytný súbor Krasňany s.r.o., Žilina REAL, s.r.o., MsHK, a.s.) a spoločností, v ktorých má mesto významný podiel (Žilinská parkovacia spoločnosť, s.r.o., Bytterm, a.s.)  predložili písomnú správu o stave príprav na zavedenie eura v nimi riadených spoločnostiach a osobne, ktorú na zasadnutí prezentovali.
 
•	      MD – Ing. Jesenská
	Príprava na prechod na euro prebieha, ekonómka a mzdárka sa zúčastnili školenia
zameraného na prípravu na prechod na euro, objednaný nový softvér na predaj vstupeniek. Požiadavky na zvýšenie rozpočtu v súvislosti s prechodom na euro sa nepredpokladajú.

•	MKP – Mgr. Brezáni
Príprava bez problémov, na duálne zobrazovanie zabezpečený nový softvér, na výplatných páskach zamestnancov už mzdy zobrazované aj v euro, pripravuje sa duálne zobrazovanie a príprava nových cenníkov v euro, prebieha komunikácia s bankou, zisťuje sa potrebný počet minci, zatiaľ bez problémov.

•	TIK – Ing. Reháková
Príprava na prechod na euro prebieha.  Vytvorená pracovná skupina sa pravidelne stretáva. Dohoda s dodávateľom softvéru - mzdy budú duálne zobrazované v stanovenom termíne, pripravuje sa cenník služieb a cenovky na duálne zobrazovanie. Nepredpokladajú sa zvýšené náklady v súvislosti s prechodom na euro.

•	DPMŽ – Ing. Pechová
Je vytvorená pracovná skupina na prípravu na prechod na euro. Prebieha výberové konanie na dodávku nových automatov na predaj cestovných lístkov nakoľko rekonštrukcia terajších 18 automatov vychádza finančne  tak ako nákup nových, ktoré zabezpečia aj duálne zobrazovanie.  Taktiež je potrebné kúpiť novú počítačku mincí. Pripravuje sa tlač nových cestovných lístkov, v spolupráci s bankami bude potrebné predzásobiť sa euro mincami. V mesiaci máj 2008 je naplánované stretnutie so Združením prepravcov, kde budú prejednávané aj problémy súvisiace s prechodom na euro. Čo sa týka rozpočtu je to otvorený problém súvisiaci s plánovaným nákupom automatov na predaj cestovných lístkov – zatiaľ z vlastných zdrojov.

•	MsHK – p. Kubátková
Vykazovanie a účtovníctvo v súvislosti s prechodom na euro zabezpečí dodávateľská firma. Kontakt s občanmi – predaj lístkov na podujatia bude vykonávaný cez registračné pokladnice. Tlmočiť predstavenstvu potrebu prípravy na prechod na euro.

                  Obytný súbor Krasňany, Žilina Real – Mgr. Šugárová
Prechod na euro – účtovníctvo ošetrené softvérom.
•	
                 ŽPS – Ing. Taška
S prípravou na prechod na euro začali už v novembri 2007. Spracovaný časovaný harmonogram úloh pre zavedenie eura bol rozposlaný aj jednotlivým dodávateľom aby boli dodržané jednotlivé termíny. Pracovná skupina na prechod na euro je zložená z interných aj externých členov a stretáva sa každý týždeň.  Francúzsky dodávateľ parkovacích automatov zabezpečí výmenu pamätí kvôli duálnemu zobrazovaniu. Slovenská parkovacia asociácia žiada od ministerstva financií dodanie euro mincí  už skôr ako v novembri 2008 kvôli kalibrácii parkovacích automatov, nakoľko sú váhové odchýlky medzi euro mincami rôznych štátov.

•	      Bytterm – Ing. Adámková
Informačné technológie potrebné na prechod na euro zabezpečia dodávateľské firmy, ktoré sa zaručili za ich funkčnosť. Registračné pokladnice sa zakúpia nové. Príprava zamestnancov na prechod na euro prebieha formou školení. Nakoľko 4 500 užívateľov bytov platí úhrady v hotovosti, bude potrebné  v spolupráci s bankou zabezpečiť predzásobenie potrebným množstvom euro na vydávanie. Po stanovení pevného kurzu eura nie je problém pri preceňovaní tovaru, služieb dodávaných občanom ani v účtovníctve ak bude fungovať softvér. Nové evidenčné listy pre majiteľov bytov budú pripravené v euro k 1.1.2009. 

K bodu 3)	 

Nové úlohy:
- V spolupráci s DEXIOU zabezpečiť školenie pre zamestnancov MsÚ, prednostne pre zamestnancov, ktorí poskytujú verejno-prospešné služby pre verejnosť v klientskom centre, s cieľom pripraviť ich na podávanie informácií v súvislosti s prechodom na euro predovšetkým obyvateľom.

•	Dňa 26.5.2008 sa uskutočnila prezentácia Dexie, ktorá mala dve časti :
-	Euro a občan
-	Euro a zamestnanec MsÚ

- Dokončiť inventúru dokumentov mesta, ktorých sa dotkne prechod na euro.

Termín ďalšieho zasadnutia riadiacej skupiny: 
-  po vyhlásení konverzného kurzu – predpoklad: I. dekáda júla 2008  

Stručná komunikačná stratégia mesta - zavedenie Eura

Časový harmonogram

•	Predovšetkým máj – jún 2008: Stretnutia s vybranými skupinami občanov /v spolupráci s Dexia bankou/

Hlavné cieľové skupiny obyvateľstva

•	Seniori – kampaň - Stacionár, kluby dôchodcov
•	Neziskové organizácie – mnohé  pracujú s „ohrozenými“ skupinami, ale informácie o Eure potrebujú aj pre svoju činnosť  
•	Mladé rodiny - kampaň v spolupráci s rodičovskými centrami – napr. Kumakokra, Nezábudka

Priebežne: Informácie na webe mesta a v regionálnych médiách – „Europanel“ na Mestskom úrade v Žiline, informovanie o aktivitách „Eurotímu“ /apríl – december 2008/ - toto sa už uskutočňuje  

Vypracoval:  Mgr. Martin Barčík – referát komunikácie s verejnosťou